
Narva Linnavolikogu 28.06.2007.a otsuse nr 275 

„Jõesuu tn 64 maaüksuse munitsipaalomandisse 
taotlemine“ kehtetuks tunnistamine

1. Asjaolud ja menetluse käik 

Narva Linnavolikogu võttis 28.06.2007.a vastu otsuse nr 275 Jõesuu tn 64 maaüksuse munitsipaalomandisse taotlemise kohta. Antud otsuse alusel esitas Narva Linnavalitsus 04.10.2007.a Ida-Viru maavanemale taotluse nimetatud maaüksuse Narva linna munitsipaalomandisse andmise kohta. 

Ida- Viru Maavalitsus teatas 11.02.2008.a kirjaga nr 1.2-25/3378-4, et Keskkonnaministeerium on oma 25.01.2008.a kirjaga nr 1-1-1/49885-2 väljendanud riigi huvi Narva linnas asuva Jõesuu tn 64 maaüksuse riigi omandisse jätmise osas riigi maareservina. Antud Keskkonnaministeeriumi kirja alusel tagastas Ida- Viru Maavalitsus Narva Linnavalitsusele ülalmainitud maaüksuse munitsipaalomandisse taotlemise toimiku. Sama kirjaga teatas Ida-Viru Maavalitsus, et Maa-amet Keskkonnaministeeriumi esindajana edastab Narva Linnavalitsusele vastava taotluse. 

Seoses uue linna üldplaneeringu kehtestamisega (Narva Linnavolikogu on 24.01.2013.a otsus nr 3) on Jõesuu tn 64 maaüksuse piirid ja pindala muutuvad.
Üheks Narva Linnavolikogu 28.06.2007.a otsuse nr 275 vastuvõtmise aluseks oli linna arengukava aastateks 2004-2007 (kinnitatud Narva Linnavolikogu 30.09.2004.a määrusega nr 44/40), mis on praeguseks aegunud. Narva Linnavolikogu 26.09.2007.a määrusega nr 36 on kinnitatud uus arengukava aastateks 2008-2017.
Lähtudes ülaltoodust lugeda Narva Linnavolikogu 28.06.2007.a otsus nr 275 „Jõesuu tn 64 maaüksuse munitsipaalomandisse taotlemine“ aegunuks ning tulenevalt sellest tunnistada see kehtetuks.
2. Õiguslikud alused 

2.1. Haldusmenetluse seaduse § 68 lõige 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 

2.2. Vastavalt Haldusmenetluse seaduse § 70 lõikele 1 haldusakt tunnistatakse kehtetuks iseseisva haldusaktiga, mille suhtes kohaldatakse peale käesoleva jao sätete ka muid haldusakti kohta kehtivaid nõudeid.

3. Otsus
Tunnistada kehtetuks Narva Linnavolikogu 28.06.2007.a otsus nr 275 „Jõesuu tn 64 maaüksuse munitsipaalomandisse taotlemine“

4.Rakendussätted
4.1. Otsus jõustub teatavakstegemisest.
4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

